মাননীয় সড়ক পরিবহন ও সেতু মন্ত্রী, স্থানীয় সংসদ সদস্যবৃন্দ, স্থানীয় জেলা প্রশাসন, স্থানীয় জনগণ এর সার্বিক সহযোগিতা এবং মন্ত্রণালয়ের নিবীড় তদারকিতে বার্ষিক উন্নয়ন কর্মসূচী (এডিপি) এর আওতায় বর্তমান সরকারের গৃহীত উন্নয়ন কার্যক্রমসমূহের সফল বাস্তবায়নের ফলে চুয়াডাঙ্গা সড়ক বিভাগের আওতাধীন সড়ক অবকাঠামোর অবস্থা বর্তমানে উন্নততর ও যুগোপযোগী হয়েছে। বর্তমানে চুয়াডাঙ্গা জেলার সবচেয়ে গুরুত্বপূর্ণ ঝিনাইদহ-চুয়াডাঙ্গা-মেহেরপুর-মুজিবনগর সড়কের উন্নয়ন কাজ চলমান রয়েছে। ১৮ফুট প্রশস্ততার সড়কটিকে ৩০ফুট প্রশস্ততায় উন্নীত করা হচ্ছে। এ প্রকল্পের আওতায় চুয়াডাঙ্গা সড়ক বিভাগের অধীন ২৭.৩০ কিলোমিটার সড়কের মধ্যে ৯.০৫ কিলোমিটার কাজ ইতিমধ্যে সমাপ্ত হয়েছে অবশিষ্ট ১৮.২৫ কিলোমিটার সড়কের উন্নয়ন কাজ চলমান রয়েছে এবং চলতি অর্থ বৎসরে সম্পন্ন হবে। উক্ত সড়কের উন্নয়ন কাজ সম্পন্ন হলে ঢাকার সাথে চুয়াডাঙ্গা হয়ে মেহেরপুর ও মুজিবনগরের যাতায়াত ব্যবস্থা অত্যন্ত উন্নত হবে।